અક્ષયતૃતીયાના શુભ દિવસે તેઓ પરણી રહ્યાં છે એ વાતની બન્નેને ખુબ જ ખુશી છે, પરંતુ એના કરતાં પણ એ વાત તેમને વધુ મહત્વની લાગી રહી છે કે તેઓ પરણી રહ્યાં છે. આ વિશે અંકિતા કહે છે, ‘અમારા બન્નેના પેરન્ટ્સે અમને કહ્યું છે કે આજનો દિવસ ખૂબ શુભ છે, પણ અમારા માટે અમે લગ્ન કરી રહ્યાં છીએ એ મહત્વનું છે. આજના દિવસે ઘણા લોકો લગ્ન કરે છે અને અમે પણ કરી રહ્યાં છીએ. ઘણા લોકો ભાગીને પણ લગ્ન કરે છે. ત્યારે તેઓ ક્યાં મુરત જોવા જાય છે? એટલે કોઈ દિવસ લગ્નને ટકાવી નહીં રાખે, પણ તમારા પોતાનામાં એ લગ્નને નિભાવવાની સૂઝ હોવી જરૂરી છે. હું કોઈ ચીજ લેવી હોય તો પણ દિવસ જોવામાં નથી માનતી, કારણ કે જો હું દિવસ જોવા બેસું તો એટલામાં એ ચીજ કોઈ બીજાએ લઈ લીધી હોય તો હું રહી જાઉં. એટલે હું મન થાય ત્યારે જે કરવું હોય એ કરું છું. હું રિલિજિયસ છું, પણ અંધશ્રદ્ધાળુ તો નહીં જ.’